Guèisa
Guèisa (Gueyze en francés) qu'es ua anciana comuna de Gasconha dens lo departament d'Òut e Garona e la region de Navèra Aquitània, ancianament d'Aquitània. Despuish lo 1er de seteme de 1972, qu'es comuna associada de Sòç.

Geografia

Dens la comuna de Sòç, Guèisa qu'es situada a l'oèst de la vilòta. Lo borg qu'es a un gròs km de Sòç.

Toponimia
La prononciacion qu'es ['gɛjzə]. Las fòrmas ancianas son : de Geysa en 1289, par. de Gaera en 1293, Bernardo de Gueyda en 1305.

Segon Dauzat e Rostaing, Guèisa, sus la Guèisa, qu'es un nom escur. Lo nom de l'aiga que sembla venir deu nom de la comuna. L'origina qu'es benlèu un nom germanic d'òme; l'occitan gèis, « plastre, gip » qu'es improbable. 

Segon Bénédicte Boyrie-Fénié, qu'es lo nom de la comuna qui sembla derivar deu nom de l'aiga e l'origina qu'es idronimica. Guèisa que's compren com *waditia, formada deu mot germanic *wad-, « ga » e deu sufixe idronimic -itia (qui's tròba dens lo nom de Baïsa, per exemple), per un sens globau qui seré « aiga provesida d'un ga ». L'evolucion que seré *waditia > *gwa(d)isa (passatge de g- iniciau a gw- e amudiment de -d- intervocalic) > *gwaisa (formacion d'un diftongue) > gèisa (barradura regulara deu diftongue). Que i a ua villa e un ga a Gay Herrat a l'emplaçament presumit de la via marcada sus l'Itinerari de Bordèu a Jerusalèm, çò qui pòt anar dens lo sens de l'explicacion.

Istòria
 En 1793, le nom qu'èra Gueyre Saint George; Sent Jòrge ? qu'èra ua anciana parròpia situada a l'oèst de Guèisa. Lo lòc que sembla dispareishut (qu'en demòra la mencion d'un bòsc e d'un riu). 
Lo 1er de seteme de 1972, Guèisa, atau com Meilan, qu'estoc estacada a Sòç (47302) per fusion-associacion .

Administracion

Demografia

 La populacion actuala qu'es de  abitants en .

Lòcs e monuments

Personalitats ligadas amb la comuna

Véser tanben
 Comunas d'Òut e Garona

Ligams extèrnes

Nòtas

Comuna de Gasconha
Comuna d'Òlt e Garona